**Izziņa par atzinumos sniegtajiem iebildumiem par Ministru kabineta noteikumu projektu**

**“Grozījumi Ministru kabineta 2011. gada 21. jūnija noteikumos Nr. 485 “Atsevišķu veidu bīstamo atkritumu apsaimniekošanas kārtība”” (VSS-1214)**

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 11.01.2019., 14.02.2019., 28.02.2019. |
|  |  |
| Saskaņošanas dalībnieki | Tieslietu ministrija, Finanšu ministrija, Ekonomikas ministrija, Latvijas Pašvaldību savienība un Latvijas Brīvo arodbiedrību savienība. |
|  |  |
| Saskaņošanas dalībnieki izskatīja šādu ministriju (citu institūciju) iebildumus |  Ekonomikas ministrija |
|  |  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| **Nr. p.k.** | **Saskaņošanai nosūtītā projekta redakcija (konkrēta punkta redakcija)** | **Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu**  | **Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu** | **Projekta attiecīgā punkta galīgā redakcija** |
| **1.** | **Atsevišķu veidu bīstamo atkritumu apsaimniekošanas kārtība** | **Tieslietu ministrija**1. Vēršam uzmanību, ka atbilstoši projekta nosaukumam projekta tvērums attiecas uz bīstamo atkritumu apsaimniekošanu. Izsakām bažas, ka projekta 2. punktā izteiktais Ministru kabineta 2011. gada 21. jūnija noteikumu Nr. 485 "Atsevišķu veidu bīstamo atkritumu apsaimniekošanas kārtība” (turpmāk – noteikumi) 1.1.1 apakšpunkts paplašina projekta tvērumu, jo attiecas uz titāna dioksīda ražošanas iekārtu radītajām emisijām. Ņemot vērā nozares specifiku, neesam droši, vai visas emisijas uzskatāmas par atkritumiem. Attiecīgi lūdzam sniegt skaidrojumu par minētā regulējuma atbilstību projekta tvērumam vai papildināt projektu, precizējot noteikumu nosaukumu. | **Iebildums ir ņemts vērā.** | 1. Izteikt noteikumu nosaukumu šādā redakcijā:

“Atsevišķu veidu bīstamo atkritumu apsaimniekošanas kārtība un prasības titāna dioksīda ražošanas iekārtu radīto emisiju ierobežošanai, kontrolei un monitoringam” |
| **2.** | 3. Izteikt noteikumu 31.3 punktu šādā redakcijā:“31.3 Vides aizsardzības un reģionālās attīstības ministrija vai tās pilnvarota institūcija katru gadu elektroniski nosūta Eiropas Komisijai (atbilstoši Eiropas Komisijas noteiktajam paraugam):31.31. ziņojumu par tirgū laistajiem bateriju un akumulatoru apjomiem un par savāktajiem bateriju un akumulatoru atkritumu apjomiem. 31.32. ziņojumu par pārstrādātajiem bateriju un akumulatoru atkritumu apjomiem un to atbilstību šo noteikumu 27. punktā noteiktajam.” | **Tieslietu ministrija**2. Projekta 3. punktā izteiktais noteikumu 31.3 punkts paredz VARAM vai tās pilnvarotai institūcijai atbilstoši Eiropas Komisijas noteiktajam paraugam nosūtīt ziņojumus par noteikta veida atkritumiem.Pirmkārt, lūdzam precīzi norādīt atsauci uz Eiropas Savienības vai nacionālajiem normatīvajiem aktiem, kur ietverti Eiropas Komisijas apstiprināti paraugi atbilstoši Ministru kabineta 2009. gada 3. februāra noteikumu Nr. 108 “Normatīvo aktu projektu sagatavošanas noteikumi” (turpmāk – MKN. 108) 3.7. apakšnodaļai vai 170. - 172. punktam. Ja minētie paraugi ietverti Eiropas Savienības direktīvā vai lēmumā lūdzam papildināt projektu, izsakot šos paraugus kā noteikumu pielikumus.Otrkārt, lūdzam svītrot iekavas projekta 3. punktā, jo atbilstoši juridiskās tehnikas prasībām tās attiecīgajā projekta vienībā lietotas nekorekti. | **Iebildums ir ņemts vērā. Veicot noteikumu projekta precizēšanu, ir mainījusies tā punktu numerācija.**  | **Noteikumu projekta anotācijas I.** **sadaļas 2. punkts ir papildināts šādā redakcijā:** * + 1. **Jāatzīmē, ka Eiropas Komisija nav noteikusi vienotu ziņojuma formātu dalībvalstīm ziņojuma sniegšanai par tirgū laistajiem bateriju un akumulatoru apjomiem, par savāktajiem pārnēsājamo bateriju un akumulatoru atkritumu apjomiem un par bateriju un akumulatoru pārstrādes efektivitāti. Atbilstoši Eiropas Komisijas 2008. gada 29. septembra lēmumam Nr. 2008/763/EK, *ar ko atbilstīgi Eiropas Parlamenta un Padomes Direktīvai 2006/66/EK nosaka vienotu metodoloģiju, kā aprēķina, cik daudz pārnēsājamu bateriju un akumulatoru gadā pārdots tiešajiem lietotājiem*, ir iespējams aprēķināt pārdoto pārnēsājamo bateriju un akumulatoru daudzumu, savukārt Eiropas Komisijas 2012. gada 11. jūnija Regula Nr. 493/2012/ES *, ar ko saskaņā ar Eiropas Parlamenta un Padomes Direktīvu 2006/66/EK paredz sīki izstrādātus noteikumus attiecībā uz bateriju un akumulatoru atkritumu pārstrādes procesu pārstrādes mērķlielumus, attiecas tikai uz bateriju un akumulatoru pārstrādes procesu mērķlielumu aprēķināšanu.***

**4.** Izteikt noteikumu 31.3 punktu šādā redakcijā:“31.3 Vides aizsardzības un reģionālās attīstības ministrija vai tās pilnvarota institūcija katru gadu elektroniski nosūta Eiropas Komisijai **atbilstoši Eiropas Komisijas noteiktajam paraugam:**31.31. ziņojumu par tirgū laistajiem bateriju un akumulatoru apjomiem un par savāktajiem bateriju un akumulatoru atkritumu apjomiem. 31.32. ziņojumu par pārstrādātajiem bateriju un akumulatoru atkritumu apjomiem un to atbilstību šo noteikumu 27. punktā noteiktajam.” |
| **3.** | 44.6 Šo noteikumu 44.4. un 44.5 punktā minēto emisiju monitoringu veic saskaņā ar Eiropas Standartizācijas komitejas (CEN) standartiem. Ja CEN izstrādāti standarti nav pieejami, šo noteikumu 39. un 40. punktā minēto emisiju monitoringu veic saskaņā ar Starptautiskās standartizācijas organizācijas (ISO), nacionālajiem vai starptautiskajiem standartiem, pēc kuriem iegūst līdzvērtīgas zinātniskās kvalitātes datus.44.7 Vides aizsardzības un reģionālās attīstības ministrija iesaka nacionālajai standartizācijas institūcijai atbilstoši normatīvajiem aktiem standartizācijas jomā to standartu sarakstu, kurus var piemērot šo noteikumu 44.4 un 44.5 punktā minēto prasību izpildei (turpmāk – piemērojamie standarti). Nacionālā standartizācijas institūcija savā oficiālajā tīmekļvietnē publicē sarakstu ar piemērojamiem standartiem, kas adaptēti nacionālo standartu statusā un kurus var piemērot šo noteikumu 44.4. un 44.5 punktā minēto prasību izpildei.”  | **Tieslietu ministrija**3. Projekta 7. punktā izteiktajā noteikumu 44.6 punktā norādīta atsauce uz noteikumu 39. un 40. punktu, kas ar projekta 6. punktu tiek svītroti. Attiecīgi lūdzam precizēt projektu. Vienlaikus lūdzam projekta 7. punktā norādīt atsauces uz standartiem atbilstoši MKN. 108 5. nodaļai.**Ekonomikas ministrija:** [1] Atbilstoši Projekta 44.6 punktā noteiktajam, emisiju monitoringu veic saskaņā ar Eiropas Standartizācijas komitejas (CEN) standartiem, bet ja CEN izstrādāti standarti nav pieejami, emisiju monitoringu veic saskaņā ar Starptautiskās standartizācijas organizācijas (ISO), nacionālajiem vai starptautiskajiem standartiem, pēc kuriem iegūst līdzvērtīgas zinātniskās kvalitātes datus. Norādām, ka no izteiktās 44.6 punkta redakcijas nav skaidri saprotams, kuri tieši standarti nodrošinās projektā noteikto prasību izpildi. Līdz ar to lūdzam precizēt Projekta 44.6 punkta redakciju tādā veidā, lai noteikumu lietotājiem ir skaidrs, kuri standarti nodrošina noteikumos noteikto prasību izpildi.[2] Ekonomikas ministrija informē, ka, lai veidotu vienotu izpratni par standartu izmantošanas veidiem ir izstrādāts Ministru kabineta 2016. gada 21. septembra rīkojums Nr.534 “Par konceptuālo ziņojumu “Par Latvijas nacionālās standartizācijas sistēmas pilnveidošanu”” (turpmāk – Konceptuālais ziņojums). Vēršam uzmanību, ka Konceptuālais ziņojums paredz, ka netiešo atsauču uz standartiem (piemērojamo standartu) piemērošanas gadījumā normatīvajā aktā ir iekļaujami šādi būtiski elementi – būtisko prasību uzskaitījums un atbilstības prezumpcijas klauzula. Ņemot vērā, ka Projekta 44.7 punktā ir izmantotas netiešās atsauces, lūdzam Projekta normas, kas paredz piemērojamo standartu izmantošanu izteikt atbilstoši Konceptuālajā ziņojumā noteiktajam. | **Iebildums ir ņemts vērā. Noteikumu projekta 44.6 un 44.7 punkts precizēts atbilstoši Ekonomikas ministrijas iebildumiem.**  | 44.6 **Operators nodrošina, ka** šo noteikumu 44.4. un 44.5 punktā minēto emisiju monitoringu veic, **izmantojot** metodes, kas atbilst Eiropas Standartizācijas komitejas (CEN) standartiem **vai, ja CEN izstrādāti standarti nav pieejami,** **Starptautiskās standartizācijas organizācijas (ISO), nacionālos vai starptautiskajiem standartiem, kas nodrošina, ka tiek iegūti līdzvērtīgas zinātniskās kvalitātes dati.** 44.7 Vides aizsardzības un reģionālās attīstības ministrija iesaka nacionālajai standartizācijas institūcijai atbilstoši normatīvajiem aktiem standartizācijas jomā to standartu sarakstu, kurus var piemērot šo noteikumu 44.4 un 44.5 punktā minēto prasību izpildei (turpmāk – piemērojamie standarti). Nacionālā standartizācijas institūcija savā oficiālajā tīmekļvietnē publicē sarakstu ar piemērojamiem standartiem, kas adaptēti nacionālo standartu statusā un kurus var piemērot šo noteikumu 44.4. un 44.5 punktā minēto prasību izpildei. **Ja izmantotās metodes atbilst piemērojamo standartu prasībām un nodrošina šo noteikumu 3.pielikumā noteikto emisiju gaisā un emisiju robežvērtību noteikšanu, tās uzskatāmas par atbilstošām šo noteikumu 44.4 un 44.5 punktā minēto prasību izpildei.**”Noteikumu projekta anotācijas I sadaļas 2.punkts ir papildināts šādā redakcijā:“**Eiropas Komisijas pasūtītajā pētījuma “Analysis of the Simplification of Titanium Dioxide Directives”[[1]](#footnote-1) 5.nodaļā ir detalizēti aprakstīti titāna dioksīda rūpniecības radītā piesārņojuma monitoringa jautājumi, tajā skaitā, piemērojamie standarti, kurus ir izstrādājušas dažādas starptautiskās un nacionālās standartizācijas organizācijas. Tāpēc ir pamatoti noteikumu projektā ietvert direktīvā 2010/75/ES paredzēto regulējumu, ar kuru noteikts, ka prioritāri ir jāizmanto Eiropas Standartizācijas organizācijas (CEN) standarti, bet ja CEN izstrādāti standarti nav pieejami, Starptautiskās standartizācijas organizācijas (ISO), nacionālos vai starptautiskajiem standartiem, kas nodrošina, ka tiek iegūti līdzvērtīgas zinātniskās kvalitātes dati.** **Noteikumu projektā ir arī nepieciešams iekļaut netiešo atsauci uz šiem standartiem;”** |
| **4.** | Papildināt noteikumus ar 44.1., 44.2., 44.3., 44.4., 44.5., 44.6., 44.7. un 44.8. punktu šādā redakcijā: | **Ekonomikas ministrija:**[3] Norādām, ka no pašreizējās Projekta 8.punkta redakcijas nav saprotams vai paredzēts papildināt Ministru kabineta 2011.gada 21.jūnija noteikumus Nr.485 "Atsevišķu veidu bīstamo atkritumu apsaimniekošanas kārtība” ar jauniem punktiem vai izteikt tos jaunā redakcijā, jo spēkā esošajos noteikumos jau ir noteikta nodaļa V.1, kas sastāv no 44.punkta prim punktiem. | **Iebildums ir ņemts vērā.****Veicot noteikumu projekta precizēšanu, ir mainījusies tā punktu numerācija.** | 9. Papildināt noteikumus ar 44.1., 44.2., 44.3., 44.4., 44.5., 44.6., 44.7. un 44.8. punktu šādā redakcijā: |
| **5.** | 4.Papildināt noteikumus ar 31.4 punktu šādā redakcijā:“31.4 Šo noteikumu 31.3 punktā minētos ziņojumus Eiropas Komisijai nosūta 18 mēnešu laikā pēc ziņojumos norādītā laika posma beigām. Šo noteikumu 31.3 1. punktā minētajā ziņojumā norāda, kā tika iegūti bateriju un akumulatoru atkritumu savākšanas normas noteikšanai nepieciešamie dati.”  | **Tieslietu ministrija**4. Projekta anotācijas V sadaļas 1. tabulā norādīts, ka projekta 3. un 4. punktā pārņemtas Eiropas Parlamenta un Padomes 2018. gada 30. maija Direktīvas (ES) 2018/849, ar ko groza Direktīvas 2000/53/EK par nolietotiem transportlīdzekļiem, 2006/66/EK par baterijām un akumulatoriem, un bateriju un akumulatoru atkritumiem un 2012/19/ES par elektrisko un elektronisko iekārtu atkritumiem (turpmāk – Direktīva 2018/849) 2. panta 1. un 2. punkta prasības, kurās norādīts, ka “dalībvalstis elektroniski pārsūta Komisijai ziņojumus 18 mēnešu laikā pēc tā pārskata gada beigām, par kuru tie ir savākti”. Vēršam uzmanību, ka projektā kā atskaites brīdis noteikts “ziņojumā norādītais laika posms”, nevis “pārskata gada beigas”. Attiecīgi lūdzam precizēt projektu atbilstoši Direktīvas 2018/849 2. panta 1. un 2. punkta prasībām. | **Iebildums ir ņemts vērā. Veicot noteikumu projekta precizēšanu, ir mainījusies tā punktu numerācija.** | 5. Papildināt noteikumus ar 31.4 punktu šādā redakcijā:“31.4 Šo noteikumu 31.3 punktā minētos ziņojumus Eiropas Komisijai nosūta 18 mēnešu laikā pēc tā **pārskata gada beigām, par kuru ir savākti šo noteikumu 31.3 punktā minētajos ziņojumos iekļautie dati**. Šo noteikumu 31.3 1. punktā minētajā ziņojumā norāda, kā tika iegūti bateriju un akumulatoru atkritumu savākšanas normas noteikšanai nepieciešamie dati.” |
| **Pēc 11.01.2019. starpministriju saskaņošanas saņemtie iebildumi** |
| **6.**  | 44.7 Vides aizsardzības un reģionālās attīstības ministrija iesaka nacionālajai standartizācijas institūcijai atbilstoši normatīvajiem aktiem standartizācijas jomā to standartu sarakstu, kurus var piemērot šo noteikumu 44.4 un 44.5 punktā minēto prasību izpildei (turpmāk – piemērojamie standarti). Nacionālā standartizācijas institūcija savā oficiālajā tīmekļvietnē publicē sarakstu ar piemērojamiem standartiem, kas adaptēti nacionālo standartu statusā un kurus var piemērot šo noteikumu 44.4. un 44.5 punktā minēto prasību izpildei. Ja izmantotās metodes atbilst piemērojamo standartu prasībām un nodrošina šo noteikumu 3.pielikumā noteikto emisiju gaisā un emisiju robežvērtību noteikšanu, tās uzskatāmas par atbilstošām šo noteikumu 44.4 un 44.5 punktā minēto prasību izpildei. | **Ekonomikas ministrija:**1. Atkārtoti vēršam uzmanību Projekta 9.punkta 6.apakšpunktā noteiktajam -Operators nodrošina, ka šo noteikumu 44.4 un 44.5 punktā minēto emisiju monitoringu veic izmantojot metodes, kas atbilst Eiropas Standartizācijas komitejas (CEN) standartiem vai, ja CEN izstrādāti standarti nav pieejami, Starptautiskās standartizācijas organizācijas (ISO), nacionālos vai starptautiskajiem standartiem, kas nodrošina, ka tiek iegūti līdzvērtīgas zinātniskās kvalitātes dati. No Projekta saprotams, ka ar augstāk minēto normu ir paredzēts nacionālajā tiesību sistēmā pārņemt Eiropas Parlamenta un Padomes direktīvas 2010/75/ES *par rūpnieciskajām emisijām (piesārņojuma integrēta novēršana un kontrole)* (turpmāk – Direktīva) 70.panta prasības. Pie šādas Direktīvas prasību pārņemšanas, ir secināms, ka noteikumu projektā standartu piemērošana tiek noteikta kā obligātā (tiešās atsauces uz standartiem).Līdz ar to, uzturam Ekonomikas ministrijas iepriekšējā atzinumā sniegto iebildumu par nepieciešamību precizēt Projektu, norādot, kuri tieši standarti nodrošinās Projektā noteikto prasību izpildi. Turklāt, ja Projektā paredzams izmantot tiešās atsauces uz standartiem, tad būtu nepieciešams svītrotProjekta 44.6 apakšpunkta otro teikumu un 44.7 apakšpunktu. | **Iebildums ir ņemts vērā. Iebildums tika apspriests starpministriju sanāksmē 2019.gada 14.februārī, kurā tika panākta vienošanās.**  | Noteikumu projekta 9.punktā ietvertais 44.7 punkts svītrots.Noteikumu projekta anotācijas 2.1.1.punkts ir papildināts šādā redakcijā:“**Kā norādīts Eiropas Komisijas pasūtītajā pētījuma “Analysis of the Simplification of Titanium Dioxide Directives”[[2]](#footnote-2), titāna dioksīda pigments tiek izmantots dažāda veida produktos, tajā skaitā tipogrāfijas krāsām, plastmasām un pārtikai. Katru gadu Eiropas Savienībā tiek saražoti 1.5 miljoni tonnu titāna dioksīda. Kopumā 12 Eiropas Savienības valstīs ir izvietotas 19 titāna dioksīda ražošanas uzņēmumi. Titāna dioksīda ražošanā tiek izmantoti divu veidu procesi: hlorīdu process un sulfātu process. Jāatzīmē, ka Latvijā nav titāna dioksīda ražošanas uzņēmumu, un nav paredzams, ka Latvijā varētu tikt izveidoti šādi rūpniecības uzņēmumi.”****Noteikumu projekta anotācijas 2.2.1.punkts ir papildināts šādā redakcijā:****“Pētījuma [[3]](#footnote-3) 5.nodaļā ir detalizēti aprakstīti titāna dioksīda rūpniecības radītā piesārņojuma monitoringa jautājumi, tajā skaitā, piemērojamie standarti, kurus ir izstrādājušas dažādas starptautiskās un nacionālās standartizācijas organizācijas. Minētā pētījuma 5-4.tabulā ir sniegta informācija par titāna dioksīda radītā gaisa piesārņojuma (cietās daļiņas, sēra dioksīds, sēra trioksīds, hlors) mērījumos izmantojamiem Eiropas Standartizācijas organizācijas (turpmāk - CEN), Starptautiskās standartizācijas organizācijas (turpmāk - ISO) un nacionāliem standartiem. Savukārt minētā pētījuma 5-5.tabulā ir sniegts plašs pārskats par ūdens paraugu ņemšanai un analīzēm piemērojamiem CEN standartiem (ietver prasības gan ķīmisko vielu analīžu veikšanai (hroms, dzīvsudrabs, arsēns, skābekļa saturs, hlorīdi, u.tml., gan toksiskuma un ekotoksiskuma noteikšanai). Ņemot vērā Pētījumā sniegto informāciju, gan komersantam, kurš vēlētos izveidot titāna dioksīda ražotni, gan Valsts vides dienestam, kurš veiktu izveidotās ražotnes darbības kontroli attiecībā uz normatīvajos aktos noteikto prasību izpildi, ir pieejama pietiekami plaša informācija par titāna dioksīda ražošanas monitoringā izmantojamiem standartiem. Tāpēc ir pamatoti noteikumu projektā ietvert direktīvā 2010/75/ES paredzēto regulējumu, ar kuru noteikts, ka prioritāri ir jāizmanto CEN standarti, bet ja CEN izstrādāti standarti nav pieejami, tad jāizmanto ISO, nacionālie vai starptautiskie standarti, kas nodrošina, ka tiek iegūti līdzvērtīgas zinātniskās kvalitātes dati.**  |

Atbildīgā amatpersona I.Doniņa

1. http://ec.europa.eu/environment/waste/pdf/tio2\_simplification\_report\_iss3.pdf [↑](#footnote-ref-1)
2. http://ec.europa.eu/environment/waste/pdf/tio2\_simplification\_report\_iss3.pdf [↑](#footnote-ref-2)
3. http://ec.europa.eu/environment/waste/pdf/tio2\_simplification\_report\_iss3.pdf [↑](#footnote-ref-3)